జాతిస్వేచ్ఛకోసం 35 ఏళ్లుగా జైల్లో..పోర్టో రికో విముక్తికి సాయుధపోరు70 ఏళ్ల జైలుశిక్ష విధించిన కోర్టువిడుదల చేసేందుకు ఒబామా ఓకేవాషింగ్టన్, జనవరి 18: జాతి విముక్తికి సాయుధ పోరాటం నేరం కాదని కోర్టులో వాదించాడు. తన విడుదలకు అమెరికా ప్రభుత్వం, కోర్టు పెట్టిన ఏ షరతునీ అంగీకరించలేదు. ‘పోర్టో రికో’ విముక్తి స్వప్నాన్ని కంటూ ఇప్పటికి 35 ఏళ్లు జైల్లోనే గడిపేశాడు. మరో మండేలా అనిపించాడు. చివరకు అమెరికా పాలకులే దిగివచ్చి.. ఆయన విడుదలపై బేషరతు ప్రకటన చేశారు. వచ్చే మే నెలలో ఆస్కార్ లోపేజ్ రివేరాను (74) విడుదల చేయనున్నట్టు అధ్యక్షుడు బరాక్ ఒబామా ప్రకటించారు. దక్షిణాఫ్రికాలో నల్లజాతి విముక్తి కోసం మండేలా ఉద్యమానికి, రివేరా పోరాటానికి దగ్గర సంబంధం ఉంది. సాయుధపోరాటం ద్వారా అమెరికాపై తిరుగుబాటు చేశాడన్న కారణంగా ఆయనకు తొలుత 55 ఏళ్లు జైలు శిక్ష విధించారు. జైలు నుంచి తప్పించుకొనే ప్రయత్నం చేశాడంటూ మరో 15 ఏళ్లు కలిపి 70 ఏళ్లు శిక్ష విధించారు. జీవితంలో చాలాభాగం కఠినమైన జైలుశిక్షని అనుభవించిన లోపేజ్ రివేరా.. ఈశాన్య కరీబియన్ సముద్రం పరిధిలోని పోర్టోరికో అనే ప్రాంతంలో 1943లో జన్మించారు. తరువాత పదేళ్లకు ఆయన కుటుంబం అమెరికా వలస వెళ్లింది. ఉత్తర, మధ్య అమెరికా ప్రాంతాల నుంచి బతుకుతెరువు కోసం వచ్చిన వారి పట్ల సాగే వివక్షను చిన్నతనంలోనే అనుభవించాడు. వియత్నాంపై 1965లో జరిగిన యుద్ధంలో పాల్గొని, అనేక మెడల్స్ సాధించారు. అనంతరకాలంలో.. ఆర్మీ నుంచి బయటకొచ్చి, అమెరికాలో లాటిన్లకు స్థానిక హోదా, ఆత్మగౌరవం కలిగించాలంటూ సాగుతున్న పోరాటంలో భాగమయ్యాడు. ఈ క్రమంలో తన మాతృభూమి పోర్టో రికో విముక్తి కోసం ఉద్యమిస్తున్న జాతీయవాదుల్లో ఒకడయ్యాడు. ఇదే లక్ష్యంతో ఉద్భవించిన ఆర్మ్డ్ ఫోర్సెస్ ఆఫ్ నేషనల్ లిబరేషన్ (ఎఫ్.ఎ.ఎల్.ఎన్) సభ్యుడయ్యాడు. అతడిని అమెరికా ప్రభుత్వం ఉగ్రవాదిగా ప్రకటించింది. 1981లో అరెస్టు అయ్యాడు. బాంబుదాడులు, ఖూనీలు, దోపిడీలకు పాల్పడినట్టు నేరాభియోగాలు మోపినా, ప్రభుత్వం వాటిని నిరూపించలేకపోయింది. ప్రజాస్వామికవాదులు, లౌకికవాదుల నిరసనల మధ్య ఫెడరల్ కోర్టు ఆయనకు అతి సుదీర్ఘ జైలు శిక్షను ప్రకటించింది. 1999లో అప్పటి అధ్యక్షుడు బిల్ క్లింటన్.. రివేరా విడుదలకు అంగీకరించారు. కాకపోతే సాయుధ పోరాట పంథా తప్పు అని బహిరంగంగా ప్రకటించాలని షరతు పెట్టారు. దీనికి రివేరా అంగీకరించలేదు. ఇప్పుడే అమెరికా సర్కారే దిగివచ్చి విడుదల చేస్తోంది.
jaatisvechchakosam 35 ellugaa jaillo..porto rico vimuktiki saayudhaporu70 ella jailusiksha vidhinchina kortuvidudala chesenduku obama okevashingtan, janavari 18: jaati vimuktiki saayudha poratam neram kaadani kortulo vaadinchaadu. tana vidudalaku america prabhutvam, kortu pettina e sharatunee angeekarinchaledu. ‘porto rico’ vimukti swapnaanni kantuu ippatiki 35 ellu jaillone gadipesadu. maro mandela anipinchaadu. chivaraku america palakule digivacchi.. aayana vidudalapai besharatu prakatana chesaru. vache mee nelalo ascar lopage riveraanu (74) vidudala cheyanunnattu adhyakshudu barak obama prakatinchaaru. dakshinaafrikaalo nallajaati vimukti kosam mandela udyamaaniki, rivera poraataaniki daggara sambandham undi. saayudhaporaatam dwara americapai tirugubaatu chesadanna kaaranamgaa aayanaku toluta 55 ellu jailu shiksha vidhinchaaru. jailu nunchi tappinchukone prayatnam chesadantu maro 15 ellu kalipi 70 ellu shiksha vidhinchaaru. jeevitamlo chaalaabhaagam kathinamaina jailusikshani anubhavinchina lopage rivera.. eesaanya karibian samudram paridhilooni portorico ane praantamlo 1943loo janminchaaru. taruvaata padellaku aayana kutumbam america valasa vellindi. uttara, madhya america praantaala nunchi batukuteruvu kosam vachina vaari patla saage vivakshanu chinnatanamlone anubhavinchaadu. viyatnaampai 1965loo jarigina yuddhamlo palgoni, aneka medals saadhinchaaru. anantarakaalamlo.. armi nunchi bayatakochi, americalo latinlaku sthaanika hoda, aatmagouravam kaliginchaalantuu saagutunna poraatamlo bhagamayyadu. ee kramamlo tana maatrubhoomi porto rico vimukti kosam udyamistunna jaatiiyavaadullo okadayyaadu. ide lakshyamto udbhavinchina armed forsess af neshanal libaration (ef.e.el.en) sabhyudayyaadu. atadini america prabhutvam ugravaadigaa prakatinchindi. 1981loo arestu ayyadu. bambudadulu, khooneelu, dopideelaku palpadinattu neraabhiyogaalu mopina, prabhutvam vaatini niroopinchalekapoyindi. prajaasvaamikavaadulu, loukikavaadula nirasanala madhya federal kortu aayanaku athi sudeergha jailu shikshanu prakatinchindi. 1999loo appati adhyakshudu bill clinton.. rivera vidudalaku angeekarinchaaru. kakapothe saayudha porata panthaa tappu ani bahirangamgaa prakatinchaalani sharatu pettaaru. deeniki rivera angeekarinchaledu. ippude america sarkare digivacchi vidudala chestondi.